EGIBAR ARTOLA (EAJ, 2015-10-08):
Usaiak usain, ni lehengora nator.
Eta zenbakiak mahai gainean jartzen baldin badira, orain aipatu bezala, Pastor jaunak aipatu du, ba publizitate kontuetarako 5,5 milioi daude eta euskaraz egiten diren medioentzako laguntza 4,9 ingurukoak, eta horietatik berriak zuzen-zuzenean 1.300.000 euro jasotzen ditu.
Hori ere hor dago, baino akotatu dezagun zein den unibertsoa diruetan eta orain urte betetik honantz Maneiro jaunari aipatu nahi diot diputazio iraunkor horretan nik neronek gai hau defenditu nuela. Gaiaren samurtasuna edo zailtasuna zuk kalifikatu, baina nik neronek defenditu nuen eta gero eztabaidan Luke Uribe-Etxebarriak ere defenditu izan du.
Nik garbi daukadana da gauza bat eta zuk komunikazio arloan behintzat esan dizute errepikatu egin behar dituzula gauzak. Zuk gaur hemen errepikatu duzu hiru edo lau aldiz lo de apropiación indebida de fondos públicos para favorecer a los amigos corrupción, corrupción, corrupción.
Nik gonbite bat egiten dizut, eta ez da lehenengo aldia. Zure aforamentua alde batera utzi, kalera atera zaitez eta esadazu hitz berdinak, zergatik tribuna hau erabiltzea zuk erabiltzen duzun bezala jendea zikintzeko, ustelkeriarekin lotzeko, gero gaiak pasatzen dira, epaitegietatik ere bai. Jendea libre geratzen da, inongo makularik gabe, baina zuk eta beste batzuk ere bai, hemendik tribuna honetatik botatzen dituzuenak izugarriak dira.
Beraz nahi baldin baduzu aforamentua utzi edo galtzen duzunean, agian ez zaizue asko geldituko aforamentu horrekin ibiltzen, kalea irten eta hemen esaten dituzunak kalean esan eta orduan Euzko Alderdi Jeltzalearekin aurkituko zera epaitegietan.
Eta nik amaitzeko, Marian Beitialarrangoitiak egin duen hizketaldia adi entzun dut eta komunikazioaz aritu zera ,eta irizpideak esan duzu ba beno, laburbilduta, ezin ditugula gizarte berri baten aurrean...
...komunikazioaz aritu zara, eta irizpideak  - esan duzu, laburbilduta -  ezin ditugula gizarte berri baten aurrean zaharkiturik dauden irizpideak erabili, ez? Beno, ados.
Baina irizpide horiek aplikatzeko garaian, norberak izaten du bere ardura. Nik esan dizut, nik ez dauzkat datuak eta, gainera, ez nituzke erabiliko edukita ere. Zeren ez zaidalako iruditzen oso joku zuzena denik. Eta zu bat zatoz, esan duzu: "Nik ez dut kontu honekin zestarik eduki nahi".
Nik ezan dizudana da eta galdera zen, ia irizpide horiek aplikatuz Gipuzkoan zer emaitza ematen zituen. Eta, beno, esan duzu ez dituzula edo, baldin badituzu ez dituzula azalduko. Baina hemen lehendakariak, diputazio permanente horren, edo iraunkor horren aurrean, hartu zituen konpromiso batzuk; eta konpromiso horiek bete egin ditu. Bete egin ditu, gardentasunari dagokionez.
Eta gardentasuna, jakina, ez da bakarrik informazioa bidaltzea; ez, ez, gardentasuna eta azaltzen dira irizpideak. Gero, zer metodologiarekin egin den, departamentu guztien arteko batzorde baten eskutik; konpromiso etikoa non, kontrola nola. Irizpideak. Zer publizitate; iritzi orokorrak, helburu orokorrak, zehatzak... Guztia hori hor dago.
Hori hobetu daiteke? Seguru baietz. Gizon-emakumeok egiten ditugun gauzak hobetu daitezke, fijo. Nik gero ez dudana ikusten da... Legea bai, legea aldatu nahi baldin bada eta irizpide zehatzagoak sartu nahi baldin badira legean, ekarri eztabaidara.
Baina zuk proposatzen duzuna da Gobernuak ekar dezala instrukzio bat honantz, esateko nire irizpideak hauek dira eta debatitu dezagun instrukzio baten eskutik irizpide horiek. Hori iruditzen zaizu dela formularik egokiena? Ba agian ekimena presentatu beharko duzue, ez dakit, legea aldatzeko edo instrukzio horri halako, ez dakit, loteslea izan daitekeen figura bat eman beharko diozue.
Baina Jaurlaritzak berez, berezkoa du lege baten mantupean, bere politika egitea. Eta nik uste dut publizitate politika horretan, aitortuaz gaizki egina zegoena eta bide bat eginez, lehendakariak eta Jaurlaritzak, bere konpromisoak bete egin dituela. Behintzat gure iritzia hori da.
Eta berriro esaten det, amaitzeko, talde honi dagokionez, Noticias Talde honi, nik behintzat ditudan edo kontrastatu ditudan datuen arabera, inork, neurketa horietara dedikatzen, inork, ez dio % 10etik behera ematen.
Eta jaso duena, % 9,68 horretan sartzen da. Agian, ez da ere gauzarik inportanteena, baina ez zait iruditzen abusu bat egon denik. Behintzat, hori da gure irizpidea.
Eskerrik asko.